Bolasini 15-qavatdan tashlab yubormaslik uchun 1000 ta “layk” talab qilgan ota 2 yil qamoqda o‘tiradi

Jazoir fuqarosini ikki yillik qamoqqa hukm qilishdi, bunga uning Facebook’da “layk” to‘plashga ishqibozligi sababchi bo‘ldi, deb yozadi “Vesti” arab OAVlariga tayanib. Ko‘proq “layk” yig‘ishni ko‘zlab, u o‘z o‘g‘lining hayotini xavf ostiga qo‘ydi.

Jazoirlik 15-qavat derazasidan bir yashar bolani chiqarib, qo‘lini cho‘zgan holda uning kiyimidan tutib turgan. Suratga tushirib, uni internetga joylagan va “1000 ta layk, bo‘lmasa, uni tashlab yuboraman”, — deb yozgan.
Ijtimoiy tarmoq foydalanuvchilari buni yaxshi hazil deb topmadi va erkak ustidan politsiyaga shikoyat qildi.